ועדת החינוך, התרבות והספורט, כנסת 24, פרוטוקול מספר 173, 2022-06-20 15:45

שרן השכל: אני שמחה לפתוח שוב את הדיון של ועדת החינוך, התרבות והספורט של כנסת ישראל בהצעת תקנות צער בלי חיים (הגנה על בעלי חיים) (גידול תרנגולות מטילות והחזקתן לצרכים חקלאיים), התשפ"ב-2022.

שרן השכל: הצטרף אלינו שר החקלאות עודד פורר, הוא גם היה נוכח בדיון הקודם בו דנו לעניין התקנות האלה.

שרן השכל: אכן זה אירוע היסטורי שאני מקווה שנצליח להגיע לקו הסיום.

עודד פורר: לקו הסיום נגיע, השאלה אם זה יקרה היום.

שרן השכל: כן.

שרן השכל: אנחנו עצרנו בסעיף 27(ב) ובעצם אנחנו שהתוספת היא ש"המנהל הכללי של המשרד רשאי לבקשת בעל הלול – וכאן אנחנו מדברים כלובי הסוללה, כלומר, על ה-350 - במקרים מיוחדים ובהחלטה מנומקת בכתב, להאריך לעניין הלול נושא הבקשה, את המועד האמור לתקופה שיורה".

שרן השכל: אנחנו כאן בעצם מבטלים את כל התקנות.

שרן השכל: אין כאן שום מגבלה.

שרן השכל: הוא יכול להאריך את זה גם בעוד 10 שנים וגם בעוד 20 שנים.

שרן השכל: למה לא להגביל את זה נגיד לעוד תקופה של שנה אחת?

שרן השכל: כלומר, כאן אתם מאפשרים 3 שנים ממה שאמרנו אולי לתקופה של שנה, אז אנחנו ב-3 שנים, וכאן אתם מאפשרים למשרד לאשר שוב.

שרן השכל: למה זה לא מוגבל בזמן?

שרן השכל: אנחנו רוצים לסיים את העניין הזה עם כלובי הסוללה.

שרן השכל: אנחנו רוצים להאריך את זה בעוד שנה.

עודד פורר: סיכמנו על 3 פלוס אפשרות עד שנתיים.

תמי סלע: באישור מיוחד.

עודד פורר: כן.

עודד פורר: באישור מיוחד.

קריאה: מה המשמעות של אישור מיוחד?

שרן השכל: תוספת של עוד שנתיים.

עודד פורר: עד שנתיים.

קריאה: לכל היותר.

שרן השכל: לכל היותר.

תמי סלע: כרגע זה לא רשום כאן.

תמי סלע: רשום ללא הגבלה.

קריאה: יש הסכמים שלא מכבדים אותם?

שרן השכל: זה ההסכם.

יצחק בן עיון: יש הסכם.

יצחק בן עיון: רשום בהסכם 3 שנים ועוד שנתיים.

יצחק בן עיון: עכשיו כבוד השר רוצה לשנות שיהיה ללולים הקטנים פחות?

תמי סלע: זה מפורט בהוראות.

שרן השכל: קודם כל, אני מבקשת לא להתפרץ.

שרן השכל: אמרנו, הרמת יד ואני נותנת זכות דיבור.

שרן השכל: דבר שני, להיפך, תיקנו את זה לכך שאין הגבלה של תקופה.

שרן השכל: אנחנו לא מוכנים לדבר כזה.

שרן השכל: לכן השר הבהיר שיש סיכומים לעניין שנתיים.

שרן השכל: לכן אנחנו מתקנים את הנוסח.

תמי סלע: שלא תעלה על שנתיים.

שרן השכל: שלא תעלה על שנתיים ובהוראה מנומקת על ידי המנכ"ל.

תמי סלע: אני ממשיכה.

תמי סלע: ראינו שהיו החרגות לגבי ההוראות שמתחילות להיכנס רק ב-2037.

תמי סלע: כאן יש הוראות שנכנסות כבר עכשיו לגבי ציוד בלול כלובים.

תמי סלע: 28.

תמי סלע: ציוד בלול כלובים

מהסוגים האלה: טיפניות או כוסיות שמספרן אינו פחות מטיפנית או כוסית אחת לכל עשר תרנגולות מטילות, ובלבד שהטיפוניות או הכוסיות יהיו בכמות ובמיקום המאפשרים לכל תרנגולת מטילה גישה לשתי טיפניות או כוסיות לפחות.

מהסוגים האלה: אבוסים שאורכם, בסנטימטרים, אינו פחות מהמספר המתקבל ממכפלת מספר התרנגולות המטילות שבתא בעשר.

מהסוגים האלה: בעל לול לא יחזיק תרנגולות מטילות בלול כלובים, בתא שיש בו מוטות עמידה, אלא בהתקיים התנאים האלה:

שרן השכל: זה בתוך כלוב.

תמי סלע: זה כבר בתוך לול כלובים קיים, מ-30 ימים לאחר מועד הפרסום.

חן הניג: אם יש.

חן הניג: אם יש תא הטלה, אז.

חן הניג: אם יש מוטות עמידה, אז.

חן הניג: זה לא מחייב תא הטלה.

חן הניג: זה לא תא הטלה, זה לא מחייב מוטות עמידה.

מרדכי אלקבץ: אני רוצה להעיר על משהו אחר.

מרדכי אלקבץ: לסעיף 27(ב).

מרדכי אלקבץ: כתוב כאן שרשאי בעל הלול להחזיק תרנגולות מטילות בצפיפות הקיימת עד תום 3 שנים מהיום.

מרדכי אלקבץ: זה חייב להיות רשאי בעל הלול לאכלס.

מרדכי אלקבץ: יכול להיות שאחד המגדלים יאכלס חצי שנה לפני תום 3 השנים ואז לפי הפרשנות של הסעיף הזה, אחרי גידול של חצי שנה, הוא יצטרך להשמיד את הלהקה.

אפרת ורד: או שהוא יצטרך לעשות את החשבון כשהוא מאכלס.

מרדכי אלקבץ: לא.

מרדכי אלקבץ: לא זו הכוונה.

מרדכי אלקבץ: הכוונה היא לאכלס 3 שנים מהיום.

אפרת ורד: אז אתה מוסיף עוד שנים.

תמי סלע: זאת הייתה שנה, האריכו אותה לשלוש שנים, מיום התחילה.

עודד פורר: צריך להתייחס לאורך הגידול.

מרדכי אלקבץ: המשמעות היא שמי שיחליף עוד שנה, זהו.

עודד פורר: בפעם הבאה הוא יצטרך לאכלס בצפיפות אחרת.

עודד פורר: בהתחלה, בתקנות הראשונות היה כתוב שנה.

עודד פורר: בהתחלה דיברנו על 18 חודשים ואז הסכמנו להאריך את זה לעוד שלוש שנים עם עוד אופציה להארכה נוספת באישור המנכ"ל.

עודד פורר: זה היה הסיכום לגבי הסעיף הזה.

מרדכי אלקבץ: להחזיק ולאכלס.

מרדכי אלקבץ: מי שעוד שנתיים יאכלס את הלול, תהיה לו בשנה השנייה שלו.

חן הניג: שייקח את זה בחשבון.

חן הניג: האריכו משנה לחמש שנים.

עודד פורר: בעניין הזה, לקחנו את הסעיף הזה.

עודד פורר: הסכמנו להאריך משנה לשלוש.

עודד פורר: לא הסכמנו על שינוי הסעיף בלשון אחרת שלו.

עודד פורר: אמרנו שעל השלוש האלה גם הוספנו עוד שנתיים תוספת.

עודד פורר: זאת הייתה שנה ועכשיו באישור מנכ"לית זה יכול להגיע לחמש שנים במקום שנה.

עודד פורר: זה גם מה שסיכמנו.

עודד פורר: חבר'ה, מה שאני סיכמתי, אני עומד עליו.

תמי סלע: אני ממשיכה לגבי המוטות, רק אם יש מוטות.

תמי סלע: המרחק שבין מוט עמידה ותקרת התא אינו פחות מ-20 סנטימטרים.

תמי סלע: יש כאן התאמות בהוראות העונשין בגלל שזה שונה בלולים הקיימים.

תמי סלע: 29.

תמי סלע: הוראות מיוחדות לעניין עונשין יקראו את תקנה 20(א), לעניין לולי כלובים, כך:

במקום פסקה  יבוא: אדם שהקים לול בניגוד לתקנה 3(א)".

אחרי פסקה  יבוא: "(1א) אדם שהרחיב לול כלובים או הוסיף בו כלובים בניגוד לתקנה 25.

אחרי פסקה  יבוא: (1ב) אדם שהכניס תרנגולות מטילות ללול כלובים אחרי יום י"ח בסיון התשפ"ט (1 ביוני 2029), בניגוד לתקנה 26".

אחרי פסקה  יבוא: ה-2029 זה הותאם לשינוי התקופות?

אחרי פסקה  יבוא: אני לא בטוחה.

אפרת ורד: לא.

אפרת ורד: כאן לא.

תמי סלע: צריך להתאים את זה.

במקום פסקה  יבוא: "(2) בעל לול שאכלס מחדש לול שלא לפי התנאים המפורטים בתקנה 5(א)".

במקום פסקה  יבוא: "(3) בעל לול שהכניס תרנגולות מטילות ללול שלא לפי התנאים המפורטים בתקנה 5(ב)(1) ו-(2)".

במקום פסקה  יבוא: "(4) בעל לול שהחזיק תרנגולות מטילות בלול כלובים בצפיפות העולה על האמור בתקנה 27".

במקום פסקה  יבוא: "(5) בעל לול שהחזיק תרנגולות מטילות בלול בלי שהתקיימו לעניין התשתיות והציוד שבו התנאים המפורטים בתקנה 7(א)(1), (2), (4)(א), (5) ו-(7), (ג) ו-(ד)(3)".

במקום פסקה  יבוא: "(7) בעל לול שהחזיק תרנגולות מטילות בלול הטלה בלי שהתקיימו לעניין התשתיות והציוד שבו התנאים המפורטים בתקנות 9(א)(1) ו-28".

שרן השכל: הערות.

שמעון ביטון: אם אפשר הבהרה לעניין המוטות וכל האבזור בלולי סוללות.

שמעון ביטון: לולים קיימים.

שמעון ביטון: נדרש או נדרש?

שמעון ביטון: מה הכוונה של המשרד?

תמי סלע: לפי מה שאני מבינה, ההוראות אומרות שאם יש שם מוטות, הם צריכים לעמוד בתנאים.

תמי סלע: אם יש בלול.

תמי סלע: לגבי הלולים הקיימים.

שרן השכל: אם יש אזור הטלה, גם הם צריכים לעמוד בתנאים האלה.

אפרת ורד: אתה צריך לעמוד בתנאים.

אפרת ורד: אם אין לך, אז אין לך.

שמעון ביטון: כי בחלק מהמקרים לא ניתן להוסיף את זה.

יצחק בן עיון: חידוד לגבי מה שאלקבץ הזכיר כאן לגבי תקנה 27.

יצחק בן עיון: אנחנו מדברים כאן על מחזור גידול.

יצחק בן עיון: שלוש שנים עליהן דיברו כאן, אם היום שלוש שנים, יש כאלה שחל עליהם רק גידול אחד.

יצחק בן עיון: גידול אחד הוא לא מידתי.

יצחק בן עיון: אנחנו דיברנו על 15 שנים לעומת 3 שנים.

יצחק בן עיון: חבר'ה, אני מבקש מכם להסתכל על החקלאים הקטנים.

שרן השכל: בין שנה לחמש שנים.

יצחק בן עיון: לא גברתי.

יצחק בן עיון: השנתיים הנוספות הן לשיקול דעת משרד החקלאות.

יצחק בן עיון: אני מבקש כאן מחברי הכנסת ואני מבקש מאנשי המקצוע.

יצחק בן עיון: על הכף כאן מונחת פרנסה של מגדלים.

יצחק בן עיון: אנחנו לא גנבנו כלום ממדינת ישראל, אנחנו לא עשינו שום דבר רע.

יצחק בן עיון: אנחנו רק ביקשנו מימון ואזורי גידול.

יצחק בן עיון: גברתי, לתת לנו שלוש שנים ברוטו לעומת ה-15 שנים, זה עוול.

יצחק בן עיון: זה עוול לא מידתי.

יצחק בן עיון: אני מבקש מכם שוב לחשוב.

יצחק בן עיון: אתם עכשיו בלחץ להצביע היום, אבל למה להצביע היום?

יצחק בן עיון: אפשר להצביע ביום רביעי ולהגיע להסכמות.

יצחק בן עיון: לשבת איתנו המגדלים הקטנים.

יצחק בן עיון: איתנו לא ישבו.

שרן השכל: צחי, אם מישהו מסיים גידול מחזור עוד שנה, מישהו שעכשיו מאכלס או ב-30 הימים הקרובים ויש לו מחזור גידול של עוד שנתיים, יש לכם אפשרות לבוא ולעשות עוד מחזור גידול אחד עם אותן תרנגולות.

שרן השכל: במידה ומשרד החקלאות יראה לנכון להאריך עוד את התקופה הזו, אתה בעצם תקבל עוד שנתיים נוספות.

שרן השכל: לעניין הזה, אני חושבת שהגעתם להסכם מצוין עם השר.

שרן השכל: אם זה היה תלוי בי, אני הייתי מאפשרת שנה אחת ולא יותר מזה משום שאנחנו ראינו את המשמעות של כלובי סוללה.

שרן השכל: אנחנו כן רוצים שתצמחו ותפרחו אבל זה לא יכול לבוא על חשבון אותם בעלי חיים בצורה שבה הם גדלים היום בכלובי סוללה.

שרן השכל: חייבים לעדכן את אותם לולים שנבנו לפני 50 שנים.

יצחק בן עיון: הכלוב הוא כלוב.

יצחק בן עיון: הכלוב הקטן, הכלוב הגדול, מרחב המחיה הוא מרחב מחיה.

יצחק בן עיון: אני רוצה לומר לך היכן הבעיה.

יצחק בן עיון: אני רוצה לומר לך למה אני רוצה שישמעו אותנו.

יצחק בן עיון: לא הקשיבו לנו וגם עכשיו לא מקשיבים לנו.

יצחק בן עיון: מקיימים את הדיון הזה בלחץ ושר החקלאות לא סתם הגיע לכאן.

יצחק בן עיון: יש כרגע מאות לולנים שהווטרינר מסרב לאכלס את הלולים שלהם בגלל שהם לא קיבלו היתרי בנייה.

יצחק בן עיון: אותם לולים לא יכולים להיכנס למעגל הזה של שלוש השנים.

יצחק בן עיון: חברים, יש כאן דברים לפתור.

יצחק בן עיון: יש כאן לחץ בגלל שארגוני בעלי החיים לוחצים.

יצחק בן עיון: אני מבקש מכם להמתין 48 שעות ולדבר איתנו.

יצחק בן עיון: כמה חודשים הם לא מאכלסים.

יצחק בן עיון: הם לא יודעים מתי הם יאכלסו.

יצחק בן עיון: פתרו להם את הבעיה ונתנו להם לאכלס.

יצחק בן עיון: התקנות האלה גוברות על האיגרת הווטרינרית.

יצחק בן עיון: יש כאן בעיות שלא דיברו איתנו עליהן.

קריאה: אנחנו מדברים על אכלוס ב-350 סמ"ר.

יצחק בן עיון: תחכו 48 שעות.

יצחק בן עיון: מה יכול לקרות?

יצחק בן עיון: חכו 48 שעות ושבו איתנו, אנשי המקצוע, אנשי משרד החקלאות.

שרן השכל: היו 12 שנים לשבת.

יצחק בן עיון: אנחנו ישבנו עם כולם.

יצחק בן עיון: התירוץ הזה של ה-12 שנים, זה לא היה תלוי בנו.

יצחק בן עיון: מדינת ישראל לא קידמה את התקנות.

יצחק בן עיון: זה לא אנחנו.

יצחק בן עיון: זה לא התפקיד שלנו.

יצחק בן עיון: אני ממש מבקש ממך לגלות אחריות.

יצחק בן עיון: אין לך שום דבר נגד החקלאים אבל הדיון הזה משום מה מתקיים בלחץ.

יצחק בן עיון: אנחנו כבר יצאנו מהכנסת וחזרנו כי אמרו לנו שיש הצבעה.

יצחק בן עיון: שבו איתנו, תנו לנו 48 שעות כדי שנפתור את הבעיה של הלולים הקטנים.

יצחק בן עיון: יש אנשים, מאות אנשים, בלי אוכל להביא הביתה.

קריאה: שלא לדבר על מחירי התשומות.

יסמין פרידמן: מאז אני בכנסת, זה הדיון ה-15 בנושא.

יצחק בן עיון: זה יכול להיות גם דיון 100, זה לא משנה.

יצחק בן עיון: יש כאן לחץ לא מידתי.

שרן השכל: יש כאן לחץ ואני גם אסביר למה.

שרן השכל: משום ש-12 שנים ממתינים לתקנות האלה.

שרן השכל: 12 שנים שלא חידשו את הלולים במדינת ישראל.

שרן השכל: 12 שנים שלולנים רוצים לבנות ולא יודעים אם מחר ההשקעה שלהם תיזרק לפח או לא.

שרן השכל: אנחנו רוצים לקבוע עכשיו נורמה.

שרן השכל: אנחנו רוצים לתת היום אופק כלכלי ללולנים שידעו היכן הם ישקיעו והיכן הכסף ייזרק לפח.

שרן השכל: זה מה שאנחנו קובעים היום.

שרן השכל: אני חושבת שלמי שכבר השקיע 15 שנים, זה די והותר.

שרן השכל: אני חושבת שכלובי סוללה שחלקם לא עודכנו במשך עשרות שנים, באמת הגיע הזמן.

שרן השכל: היה המון המון זמן.

שרן השכל: יש לכם את התקנות של הוצאת אותם לולי סוללה מתוך אזור המגורים החוצה.

שרן השכל: יש כאן המון בעיות שהיה צריך לפתור לאורך שנים.

שרן השכל: אנחנו מתחילים עכשיו הליך של יציבות ואופק כלכלי לחקלאים.

שרן השכל: זה מה שהולך לעבור.

שרן השכל: החלטנו שנעביר את זה היום.

יצחק בן עיון: מילה אחת.

אלון טל: למה אתה מתערב?

יצחק בן עיון: אני מבקש רשות.

שרן השכל: לא.

שרן השכל: יהיה לכם זמן.

שרן השכל: השר, אתה רוצה לדבר לפני ההצבעה?

שרן השכל: אנחנו סיימנו היום.

שרן השכל: נשארה לנו ההצבעה.

עודד פורר: אני מדבר עכשיו על כל הענף הזה.

עודד פורר: הענף הזה עבר שנה מאוד מאוד לא פשוטה מכל הבחינות, גם כענף אצלנו במשרד כאשר אי הוודאות הייתה גדולה מאוד.

עודד פורר: גם עבורי זאת לא הייתה שנה קלה.

עודד פורר: זה לא קל להתעמת הרבה פעמים עם הנציגים של ארגוני החקלאים.

עודד פורר: לפעמים חשבו שאולי זה משהו שאני מחפש, אבל זה היה בדיוק הפוך.

עודד פורר: חיפשנו הסכם ואני שמח שהגענו להסכם שהוא הסכם טוב לשני הצדדים.

עודד פורר: אני חושב שבאמת הצלחנו למצות כאן התוויית דרך שהיא דרך חדשה לענף הזה בהרבה מאוד פרמטרים.

עודד פורר: אני רוצה קודם כל לומר תודה גם להנהגת הענף שיושבת כאן, שהבינה את גודל השעה וזו באמת גודל השעה.

עודד פורר: בסוף הדרך יש מספר לא מבוטל של משפחות - ולא משנה כמה משפחות - שמתפרנסות מהענף הזה, בין אם זה כחלק מלול קטן ובין אם זה לול גדול.

עודד פורר: צריך לייצר גם שם אופק ועשינו את זה.

עודד פורר: עשינו את זה בהסכם שהוא הסכם משולב.

עודד פורר: הוא כולל גם את התקנות שיעברו כאן

עודד פורר: בעזרת השם היום עוד מעט, הוא כולל גם את החקיקה שתעבור בוועדת הכלכלה והוא כולל גם צעדים שאנחנו נעשה במשרד החקלאות.

עודד פורר: אמרתי את זה ואני אומר את זה שוב.

עודד פורר: אחרי שנה יש הרבה מאוד חוסר אמון שצף על פני השטח.

עודד פורר: בכלל אני חושב שבמערכת הפוליטית יש הרבה חוסר אמון.

עודד פורר: אצלנו מילה זאת מילה.

עודד פורר: מה שסיכמנו, מרגע שסיכמנו, אני חותר ליישום ומילוי כל ההסכמות שאני הסכמתי, בין אם אני אוהב אותן ובין אם אני לא אוהב אותן.

עודד פורר: אם יש משהו שהסכמנו והתחייבנו עליו, אנחנו נקיים אותו.

עודד פורר: תאמינו לי שאני הופך את העולמות כדי שלוח הזמנים יהיה הקצר ביותר הניתן כדי ליישם את ההסכם הזה בדרך הקצרה ביותר.

עודד פורר: הענף הזה יוצא לדרך חדשה.

עודד פורר: היא לא פשוטה, יש אנשים שהדרך הזאת תהיה מאוד מאוד קשה להם, אבל משרד החקלאות נמצא שם גם בתמיכות שלו, גם בתקציבים שלו, גם בסיוע שלו וגם בהבנה שלו מצד אחד ומצד שני גם באמירה שאנחנו רצינו רפורמה, לא נוותר על רפורמה, תהיה כאן רפורמה שהיא יוצאת לדרך ונבצע אותה.

עודד פורר: אני רוצה להודות לכל מי שנגע בעניין הזה.

עודד פורר: כל הדברים שנאמרו, אני בטוח, אני לא יכול להגיד על משהו שנאמר כלפיי אלא אני יכול להגיד אם אני אמרתי משהו שפגע במישהו לאורך השנה הזאת ואני מראש מתנצל ואומר שעשיתי את זה לשם שמים ולטובת העניין.

עודד פורר: בהחלט זה רגע מרגש ואני באמת חושב שאנחנו מצליחים לעשות כאן משהו שהרבה מאוד שנים דיברו עליו והפעם הוא יוצא לדרך.

עודד פורר: הזדמנה לך ההזדמנות לעמוד בראשות הוועדה ולהעביר את התקנות האלה ואני חוזר ואומר, ואני אומר את זה גם לפרוטוקול, הן חלק אחד מתוך מכלול הסכמים שחתמנו שאת כולם אנחנו נקיים.

שרן השכל: תודה רבה לך כבוד שר החקלאות עודד פורר.

שרן השכל: אני חושבת שזה מאוד מרגש.

שרן השכל: אכן זה רגע היסטורי, אחרי 12 שנים אנחנו מעבירים את אותן תקנות של צער בעלי חיים.

שרן השכל: אני חושבת שבסך הכול עבודת הצוות כאן בין כל חברי הוועדה שפעם אחר פעם מגיעים לדיונים ומעלים את הנושאים שקשורים לעניין צער בעלי חיים, בסך הכול שיתוף פעולה באמת פורה ונהדר בינינו כקבוצה, כמי שאמונים על חוק צער בעלי חיים.

שרן השכל: אני חושבת שבסך הכול גם ההסכמים בהם נגעת יחד עם החקלאים הם מאוזנים.

שרן השכל: אם אף אחד לא יצא לגמרי מרוצה, זאת אומרת שכנראה הגעת לאיזושהי פשרה שהיא טובה והיא באמצע הדרך.

שרן השכל: בנימה זו אני רוצה להעלות את התקנות להצבעה.

קריאה: לא סגרנו את התקנה של הטמפרטורה.

שרן השכל: אנחנו משאירים את זה כפי שזה.

שרן השכל: אחרת נתכנס כאן לדיון מול משרד החקלאות בעניין הזה ולכן כרגע אנחנו משאירים את זה כמו שזה.

עודד פורר: אמרה יושבת הראש שבסוף לא כולם מרוצים.

קריאה: אפשר ללכת על הצעת משרד החקלאות.

יצחק בן עיון: לא בטוח שלא כולם מרוצים.

יצחק בן עיון: אדוני השר, יש כאלה שמאוד מרוצים על הפגיעה הקשה בנו החקלאים הקטנים.

שרן השכל: צחי, אני מבקשת.

יצחק בן עיון: הפגיעה בנו החקלאים הקטנים לא תישכח, אדוני השר.

יצחק בן עיון: לא יוצגנו כיאות במשא ומתן הזה.

שרן השכל: ברגע שיש הצבעות, לא נהוג להפריע.

שרן השכל: אחרי 12 שנים אני מעלה את התקנות להצבעה.

שרן השכל: מי מחברי הכנסת בעד?

שרן השכל: מי נגד?

שרן השכל: אושר

שרן השכל: אני קובעת שאחרי 12 שנים תקנות הלולים לעניין צער בעלי חיים (הגנה על בעלי חיים) (גידול תרנגולות מטילות והחזקתן לצרכים חקלאיים), התשפ"ב-2022 עברו את ועדת החינוך.

שרן השכל: אני מכריזה על רוויזיה.

שרן השכל: אני נועלת את הדיון.

שרן השכל: תודה רבה לכולם.

שרן השכל: משרד החקלאות, תודה רבה.

שרן השכל: המגדלים, תודה רבה.

שרן השכל: הארגונים, תודה רבה.

עודד פורר: אני רוצה להודות גם לעובדי משרד החקלאות.

שרן השכל: נכון, שעבדו לא מעט ותודה גם למשרד המשפטים על העבודה הקשה.

שרן השכל: תודה רבה.

שרן השכל: הישיבה נעולה.